Businesscopy: 800 Ποδηλατικά Χιλιόμετρα για Υποτροφίες στο Αμερικανικό Κολλέγιο Ελλάδος
800 Ποδηλατικά Χιλιόμετρα για Υποτροφίες στο Αμερικανικό Κολλέγιο Ελλάδος
Ενας επιτυχημένος τραπεζίτης και λάτρης του ποδηλάτου θα διανύσει 800 χιλιόμετρα μέσα σε 6 μέρες σε μια προσπάθεια συγκέντρωσης χρημάτων για το ταμείο υποτροφιών του Αμερικανικού Κολλεγίου Ελλάδος (DEREE-PIERCE-ALBA)
Ο Δημήτρης Πολίτης, απόφοιτος του DEREE – The American College of Greece, αποφάσισε να αφήσει το γραφείο του στη Γενεύη όπου εδρεύει εδώ και ένα περίπου χρόνο για να βοηθήσει με αυτό τον πρωτότυπο τρόπο νέους και νέες να κάνουν σπουδές παρόμοιες με αυτές που βοήθησαν τον ίδιο να ανέβει στην κορυφή του επαγγέλματός του.
Ο κ. Πολίτης θα διασχίσει με ποδήλατο τον κορμό της ηπειρωτικής Ελλάδας, ξεκινώντας στις 6 Απριλίου από τη Θεσσαλονίκη για να τερματίσει στο campus του Αμερικανικού Κολλεγίου Ελλάδος στην Αγία Παρασκευή της Αττικής στις 11 του ιδίου μηνός.
Στην πορεία θα ταξιδέψει δυτικά μέχρι τα Ιωάννινα, νότια μέχρι την Πάτρα και, στο τελευταίο πόδι της διαδρομής, ανατολικά προς την Αθήνα.
Μόνο το ακαδημαϊκό έτος 2012-13, 650 φοιτητές και μαθητές του Κολλεγίου – το οποίο είναι μη-κερδοσκοπικός εκπαιδευτικός οργανισμός – λαμβάνουν υποτροφία ή οικονομική ενίχυση. Με την οικονομική κρίση να πλήττει πολλές οικογένειες, αλλά και ακολουθώντας τις επιταγές των ιδρυτών του, το Κολλέγιο έχει αποφασίσει να αυξήσει δραματικά το ποσό των υποτροφιών που προσφέρει.
Το Συμβούλιο των Επιτρόπων του Κολλεγίου έχει αποφασίσει, μέσα στα επόμενα τέσσερα χρόνια, να εξαπλασιάσει το ποσό που δίνεται κάθε χρόνο για υποτροφίες, πρακτική εξάσκηση και κάθε άλλης μορφής οικονομική ενίσχυση σε φοιτητές και μαθητές.
Για περισσότερες πληροφορίες για το Bike-A-Thon επισκεφτείτε το www.acg.edu/bikeathon και για συνεισφορές στο ταμείο υποτροφιών του Αμερικανικού Κολλεγίου Ελλάδος επισκεφτείτε το www.acg.edu/payments
Κάντε “Like” στο Facebook: www.facebook.com/acg.bikeathon
Ακολουθήστε το Bike-A-Thon στο Twitter: www.twitter.com/acg_bikeathon
Δείτε βίντεο από τη διαδρομή στο: http://www.youtube.com/user/acgbikeathon